[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 3.11.2006

KOM(2006)653 endelig

2006/0217(COD)

Forslag til

EUROPA-PARLAMENTETS OG RÅDETS AFGØRELSE

om nedsættelse af et europæisk rådgivende udvalg for Fællesskabets politik for statistisk information

(forelagt af Kommissionen)

BEGRUNDELSE

BAGGRUNDEN FOR FORSLAGET |

110 | Begrundelse og formål Oprettelsen af Det Europæiske Rådgivende Udvalg for Statistisk Information på det Økonomiske og Sociale Område (CEIES) blev foreslået af daværende formand for Europa-Kommissionen, Jacques Delors, og daværende næstformand, Henning Christophersen, under et seminar, der blev afholdt i april 1989 om det europæiske statistiske systems fremtid. På grund af de ændringer, som gennemførelsen af den europæiske fælles akt ville medføre på det økonomiske og sociale område, ansås det for nødvendigt at nedsætte et udvalg, der kunne afspejle det europæiske samfunds holdning generelt til fællesskabsstatistikker. Formålet var at oprette et organ for dialog og høring mellem producenter og brugere af statistikker og at etablere denne dialog på fællesskabsplan for dermed at supplere de eksisterende nationale bruger-producent-organer, som selvsagt er mere nationalt orienteret. I hele det europæiske statistiske system anses det for nødvendigt at gennemføre en omfattende reform af CEIES' virkemåde og sammensætning, specielt efter udvidelsen til 25 medlemsstater. Allerede i 2002 gav CEIES' præsidium udtryk for, at man burde overveje en reform af udvalget. Det centrale i de konstaterede reformbehov var behovet for et mindre, mere effektivt organ, som skulle have en mere strategisk rolle i udviklingen af Fællesskabets politik for statistisk information. Ud over ovennævnte reformbehov efterlystes en mere generel omlægning af det europæiske statistiske landskab som skitseret i Kommissionens meddelelse og Kommissionens henstilling om medlemsstaternes og Fællesskabets statistikmyndigheders uafhængighed, integritet og ansvarlighed (KOM(2005)217 endelig). I meddelelsen foreslås et nyt eksternt rådgivende organ, som ud over at rådgive på europæisk niveau om statistiske målsætninger skulle have til opgave at overvåge det europæiske statistiske systems gennemførelse af adfærdskodeksen. I sine konklusioner fra mødet den 8. november 2005 understregede Økofin-Rådet nødvendigheden af, at det reformerede CEIES og det nyt rådgivende organ på højt plan skulle forblive to adskilte organer. Kommissionens forslag til Europa-Parlamentets og Rådets afgørelse om et europæisk rådgivende udvalg for Fællesskabets politik for statistisk information omhandler de forslag til reform af det eksisterende CEIES, som fremgår af nedennævnte taskforces konklusioner og Rådets konklusioner af 8. november 2005. |

120 | Generel baggrund Udvalget for det Statistiske Program besluttede at nedsætte en lille taskforce sammensat af medlemmerne af Udvalget for det Statistiske Program og CEIES. Denne taskforce fik til opgave at gøre sig detaljerede overvejelser over CEIES' fremtid og specielt dets opgaver og sammensætning samt forbindelserne til Udvalget for det Statistiske Program. Taskforcen afholdt to møder, henholdsvis den 26. marts og 14. maj 2004. Med udgangspunkt i taskforcens arbejde kunne Eurostat på det 54. møde i Udvalget for det Statistiske Program den 17.-18. november 2004 fremlægge et orienteringspapir med hovedlinjerne i reformen af CEIES. I dokumentet påpegedes behovet for et mindre organ med højst 20 medlemmer (i stedet for som hidtil 79), og som skulle spille en mere strategisk rolle, nemlig ved at bistå Rådet, Europa-Parlamentet og Kommissionen med at koordinere mål og prioriteringer i Fællesskabets politik for statistisk information. Angående især CEIES fremgår det af Rådets konklusioner af 8. november 2005: at Rådet noterer sig, at Kommissionen agter at foreslå en gennemgribende reform af CEIES med henblik på at gøre det mindre og mere effektivt at Rådet fastslår, at "et reformeret CEIES vil bidrage til forbedret styring af det europæiske statistiske system og til at højne kvaliteten af Fællesskabets statistikker" at Rådet fastslår, at "det reformerede CEIES bør få til opgave at være interesseorganisation for de ikke-statslige brugere og de europæiske statistikkers respondenter. Med hensyn til sammensætning skal det kunne repræsentere alle aktører i forbindelse med europæiske statistikker". |

130 | Gældende bestemmelser på det område, som forslaget vedrører I henhold til Rådets afgørelse 91/116/EØF af 25. februar 1991 om nedsættelse af et europæisk rådgivende udvalg for statistisk information på det økonomiske og sociale område har udvalget til opgave at "at bistå Rådet og Kommissionen med at koordinere de mål, der fastsættes inden for fællesskabspolitikken for statistisk information under hensyntagen til brugernes behov og de omkostninger, der skal bæres af leverandørerne af information". I praksis betyder dette, at CEIES skal tage stilling til relevansen af Fællesskabets statistiske program, overvågningen af programmet og de omkostninger, der er forbundet med programmets gennemførelse for Fællesskabet, de nationale statistiske kontorer og dataleverandørerne. Da råd fra brugerne, respondenterne og dataproducenterne vedrørende målsætningerne for Fællesskabets politik for statistisk information vil blive kanaliseret gennem det nye udvalg, foreslås det at ophæve Rådets afgørelse 91/116/EØF. Til udførelse af sine opgaver kan det reformerede CEIES også trække på ekspertgrupper, som skal bistå Kommissionen med at fastlægge databehovet inden for specifikke områder som f.eks. Ekspertgruppen om Politikbehovene for Data om Kriminalitet og Strafferetlig Behandling heraf, der blev nedsat ved Kommissionens afgørelse 2006/581/EF af 7. august 2006. |

141 | Overensstemmelse med andre EU-politikker og -mål Ikke relevant |

HØRING AF INTERESSEREDE PARTER OG KONSEKVENSANALYSE |

Høring af interesserede parter |

211 | Høringsmetoder, vigtigste målsektorer og respondenternes generelle profil Forslaget er blevet udarbejdet efter høring af medlemmerne af det eksisterende Europæiske Rådgivende Udvalg for Statistisk Information på det Økonomiske og Sociale Område og Udvalget for det Statistiske Program. |

212 | Oversigt over svarene og redegørelse for, hvordan de er blevet taget i betragtning Høringen afdækkede behovet for et mindre organ med højst 20 medlemmer (i stedet for som hidtil 79) og en mere strategisk rolle, idet den skulle bestå i at bistå Rådet, Europa-Parlamentet og Kommissionen med at koordinere mål og prioriteringer i Fællesskabets politik for statistisk information. Forslaget afspejler og tager højde for de konstaterede reformbehov. |

Ekspertbistand |

229 | Det har ikke været nødvendigt at søge bistand fra eksterne eksperter. |

230 |

FORSLAGETS RETLIGE ASPEKTER |

305 | Resumé af forslaget Forslagets formål er nedsættelse af et europæisk rådgivende udvalg for Fællesskabets politik for statistisk information. Udvalget skal bistå Rådet, Europa-Parlamentet og Kommissionen med at sikre, at der ved koordineringen af de strategiske mål og prioriteringer i Fællesskabets politik for statistisk information tages højde for brugerbehovene og de omkostninger, som påføres dataleverandørerne og dataproducenterne. |

310 | Retsgrundlag Traktatens artikel 285 er retsgrundlaget for foranstaltninger vedtaget af Europa-Parlamentet og Rådet med hensyn til produktion af statistikker og omhandler de principper, som de skal baseres på. |

Proportionalitetsprincippet Forslaget er i overensstemmelse med proportionalitetsprincippet af følgende grunde: |

331 | Forslaget bygger på råd fra brugere, respondenter og dataproducenter vedrørende målsætningerne for Fællesskabets politik for statistisk information og ændrer ikke tilsvarende nationale organers rolle. |

332 | Forslaget skulle kunne reducere byrden for Fællesskabets og medlemsstaternes aktører ved at harmonisere eksisterende procedurer. |

Reguleringsmiddel/reguleringsform |

341 | Foreslået reguleringsmiddel: |

342 | I sit arbejdspapir af 27. juli 2005 (C(2005)2817) om rammerne for Kommissionens ekspertgrupper ("Framework for Commission's expert groups: horizontal rules and public register") påpegede Kommissionen, at ekspertgrupper dvs. grupper, der omfatter nationale eksperter og/eller eksperter fra den private sektor, og som bistår Kommissionen i dennes udøvelse af initiativretten og i dens opgaver vedrørende overvågning og koordinering mellem medlemsstaterne, set ud fra et institutionelt synspunkt bør nedsættes ved en kommissionsafgørelse. I det forelæggende tilfælde måtte Kommissionen imidlertid tage hensyn til, at det eksisterende udvalg (CEIES) var baseret på en rådsafgørelse, som det ville blive nødvendigt at ophæve, og at formålet med det nye udvalg var at bistå ikke blot Kommissionen, men også Rådet og Europa-Parlamentet med at koordinere de strategiske mål og prioriteringer i Fællesskabets politik for statistisk information. På baggrund af forslagets mål og indhold er en afgørelse truffet af Europa-Parlamentet og Rådet derfor det mest egnede reguleringsmiddel. |

BUDGETMÆSSIGE KONSEKVENSER |

401 | Der kan blive tale om afholdelse af møder og om nødvendigt gennemførelse af undersøgelser. Med de budgetmæssige og personalemæssige ordninger, der gælder for CEIES, skulle forslaget ikke få nogen nettovirkning for budgettet. |

YDERLIGERE OPLYSNINGER |

Ophævelse af gældende retsforskrifter Vedtagelsen af forslaget indebærer, at gældende lovgivning ophæves. |

560 | Det Europæiske Økonomiske Samarbejdsområde Den foreslåede afgørelse er relevant for EØS og bør derfor også omfatte Det Europæiske Økonomiske Samarbejdsområde. |

570 | Nærmere redegørelse for forslaget I forhold til det eksisterende CEIES vil forslaget indebære følgende væsentlige ændringer: Navnet ændres til Det Europæiske Rådgivende Udvalg for Fællesskabets Politik for Statistisk Information (artikel 1, stk. 1), og der fokuseres på brugerbehov i koordineringen af strategiske mål og prioriteringer i Fællesskabets politik for statistisk information (artikel 1, stk. 2). Vigtigere rolle i udarbejdelsen af Fællesskabets statistiske program og Kommissionens årlige statistiske arbejdsprogram (artikel 2, stk. 1). Udvalget kan også rådgive om bedre imødekommelse af brugernes kvalitetskrav (artikel 2, stk. 2). Kommissionen skal hvert år aflægge rapport om, hvordan den har taget højde for udvalgets udtalelser (artikel 3, stk. 2). Antallet af medlemmer reduceres fra 79 til 25 (artikel 4). Det nye udvalg vil blive sammensat af medlemmer, som repræsenterer det civile samfund, institutionelle statistikbrugere og Eurostats generaldirektør. Der vil kunne nedsættes midlertidige arbejdsgrupper, som aflægger rapport til udvalget (artikel 6, stk. 3). |

1. 2006/0217(COD)

Forslag til

EUROPA-PARLAMENTETS OG RÅDETS AFGØRELSE

om nedsættelse af et europæisk rådgivende udvalg for Fællesskabets politik for statistisk information

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR –

under henvisning til traktaten om oprettelse af Det Europæiske Fællesskab, særlig artikel 285,

under henvisning til forslag fra Kommissionen,

under henvisning til udtalelse fra Det Europæiske Økonomiske og Sociale Udvalg,

under henvisning til udtalelse fra Regionsudvalget,

efter proceduren i traktatens artikel 251, og

ud fra følgende betragtninger:

2. Ved udarbejdelsen og udformningen af Fællesskabets politik for statistisk information er det vigtigt at høre statistikbrugere, statistikproducenter og respondenter.

3. Det Europæiske Rådgivende Udvalg for Statistisk Information på det Økonomiske og Sociale Område, der blev nedsat ved Rådets afgørelse 91/116/EØF[1], bistår Rådet og Kommissionen med at koordinere de mål, der fastsættes inden for fællesskabspolitikken for statistisk information under hensyntagen til brugernes behov og de omkostninger, der skal bæres af leverandørerne af information.

4. Det Europæiske Rådgivende Udvalg for Statistisk Information på det Økonomiske og Sociale Område har bevist sit værd, men forandringer i Fællesskabet, især udvidelsen til 25 medlemsstater, kræver en række ændringer angående udvalgets rolle, mandat, sammensætning og procedurer. Af hensyn til klarheden bør udvalget erstattes med et nyt udvalg.

5. Det nye udvalg bør bidrage til at forbedre styringen af det europæiske statistiske system og til at forbedre fællesskabsstatistikkernes kvalitet. Med henblik herpå bør udvalget bevare det nære samarbejde med Udvalget for det Statistiske Program, der blev nedsat ved Rådets afgørelse 89/382/EØF/Euratom, og med Udvalget for Penge-, Kreditmarkeds- og Betalingsbalancestatistik, der blev nedsat ved Rådets afgørelse 91/115/EØF.

6. Behovet for at reducere antallet af medlemmer af hensyn til udvalgets effektivitet i et udvidet Fællesskab bør afvejes mod behovet for at repræsentere alle aktører inden for fællesskabsstatistikker som krævet af Rådet i dets konklusioner af 8. november 2005.

7. For at udvalget bedre skal kunne vurdere og skabe ligevægt mellem de fordele og de omkostninger, der følger af Fællesskabets statistikkrav, og for at fordele og reducere den byrde, som Fællesskabets statistiklovgivning medfører, bør det spille en større rolle i udarbejdelsen og gennemførelsen af Fællesskabets statistiske program.

8. Det nye udvalg bør fungere som et organ, hvorigennem statistikbrugeres, respondenters og statistikproducenters råd vedrørende mål for Fællesskabets politik for statistisk information kanaliseres. Afgørelse 91/116/EØF bør derfor ophæves -

TRUFFET FØLGENDE AFGØRELSE:

Artikel 1

Rådgivende udvalg

9. Herved nedsættes Det Europæiske Rådgivende Udvalg for Fællesskabets Politik for Statistisk Information (i det følgende benævnt "udvalget").

10. Udvalget skal bistå Europa-Parlamentet, Rådet og Kommissionen med at sikre, at der ved koordineringen af de strategiske mål og prioriteringer i Fællesskabets politik for statistisk information tages højde for brugerbehovene og de omkostninger, som påføres dataleverandørerne og dataproducenterne.

11. Bistanden omfatter alle statistiske områder, som er relevante for Fællesskabets politik for statistisk information.

Artikel 2

Opgaver

12. Kommissionen hører udvalget på et tidligt stadium i udarbejdelsen af Fællesskabets statistiske program. Det afgiver især udtalelse om følgende:

a) relevansen af Fællesskabets statistiske program for behovene i forbindelse med den europæiske integration som påpeget af fællesskabsinstitutionerne, de nationale og regionale myndigheder og de forskellige socioøkonomiske grupper og videnskabelige kredse

b) relevansen af Fællesskabets statistiske program for Fællesskabets aktiviteter under hensyntagen til den økonomiske, sociale og tekniske udvikling

c) fordelingen (prioriteringer og ressourcer) mellem forskellige områder af Fællesskabets statistiske program og Kommissionens årlige statistiske arbejdsprogram

d) de nødvendige ressourcer til gennemførelse af Fællesskabets statistiske program, herunder også de omkostninger, der påføres både Fællesskabet og de nationale myndigheder

e) de omkostninger, der er forbundet med dataleverandørernes tilrådighedsstillelse af statistiske oplysninger.

13. Udvalget henleder også Kommissionens opmærksomhed på de områder, hvor det kan være nødvendigt at udarbejde nye statistikker, og rådgiver Kommissionen om, hvordan brugernes kvalitetskrav bedst kan opfyldes under hensyntagen til omkostningerne for dataleverandørerne og dataproducenterne.

Artikel 3

Forbindelserne med de europæiske institutioner og andre organer

14. Efter anmodning fra Europa-Parlamentet, Rådet og Kommissionen afgiver udvalget udtalelse om brugerbehov ved udformningen af Fællesskabets politik for statistisk information, prioriteringer i Fællesskabets statistiske program, evaluering af eksisterende statistikker, datakvalitet og formidlingspolitik.

15. Når udvalget til udførelse af sine opgaver finder det nødvendigt, afgiver det udtalelser til og forelægger rapporter for Europa-Parlamentet, Rådet og Kommissionen om brugerbehov og de omkostninger, der påføres dataleverandører ved udarbejdelsen og formidlingen af fællesskabsstatistikker.

Kommissionen aflægger hvert år rapport om, hvordan der er taget højde for udvalgets udtalelser.

16. Til udførelse af sine opgaver samarbejder udvalget med Udvalget for det Statistiske Program og Udvalget for Penge-, Kreditmarkeds- og Betalingsbalancestatistik. Det tilstiller disse to udvalg kopier af sine udtalelser og rapporter.

17. Udvalget etablerer forbindelser med nationale statistikbrugerråd.

Artikel 4

Sammensætning og procedure for udnævnelse

18. Udvalget består af 25 medlemmer.

Fjorten medlemmer af udvalget udnævnes af Kommissionen efter høring af Europa-Parlamentet og Rådet. Med henblik på udnævnelse af disse medlemmer tilstiller medlemsstaterne Kommissionen en liste med to kandidater, som har solide kvalifikationer inden for statistik. Udvalget tilstræber, at medlemmerne på rimelig vis repræsenterer det civile samfund, herunder også videnskabelige kredse, og i tilstrækkeligt omfang dækker de forskellige områder i Fællesskabets statistiske program.

Ti medlemmer udnævnes direkte af de organer, de tilhører:

- a) en repræsentant for Europa-Parlamentet

- b) en repræsentant for Rådet

- c) en repræsentant for Det Europæiske Økonomiske og Sociale Udvalg

- d) en repræsentant for Regionsudvalget

- e) en repræsentant for Den Europæiske Centralbank

- f) to repræsentanter for Udvalget for det Statistiske Program

- g) en repræsentant for den europæiske union af industri- og arbejdsgiverorganisationer (UNICE)

- h) en repræsentant for Den Europæiske Faglige Samarbejdsorganisation (EFS)

- i) en repræsentant for Den Europæiske Organisation for Håndværk og Små og Mellemstore Virksomheder (UEAPME).

Generaldirektøren for Eurostat er født medlem af udvalget.

Listen over medlemmerne offentliggøres i Den Europæiske Unions Tidende , C-udgaven.

Artikel 5

Mandatets varighed

19. Udvalgets medlemmer udnævnes for en periode på fire år og kan genvælges en gang. Ved mandatets udløb fortsætter medlemmerne med at udføre deres opgaver, indtil der er udnævnt en efterfølger, eller deres mandat bliver fornyet.

20. Hvis et medlem fratræder før mandatperiodens udløb, erstattes han for den resterende del af perioden af et nyt medlem, der udnævnes efter bestemmelserne i artikel 4.

Artikel 6

Udvalgets struktur og virkemåde

21. Udvalget vælger sin formand blandt de medlemmer, som er udnævnt af Kommissionen. Formanden vælges for en periode på fire år og kan genvælges en gang.

22. Formanden indkalder udvalget mindst en gang om året, enten på eget initiativ eller efter anmodning fra mindst en tredjedel af dets medlemmer.

23. Til udarbejdelse af udtalelser om meget komplekse statistiske emner kan udvalget foreslå, at Kommissionen nedsætter midlertidige arbejdsgrupper, der har et medlem af udvalget som formand. Arbejdsgrupperne sammensættes af eksperter, der udvælges på en sådan måde, at der er en passende balance mellem faglig baggrund og geografisk fordeling. Formændene for disse arbejdsgrupper nedfælder resultaterne af deres arbejde i en rapport, der forelægges på et møde i udvalget.

24. Repræsentanter for berørte tjenestegrene i Kommissionen kan deltage som observatører i udvalgets og arbejdsgruppernes møder.

Formanden kan give andre observatører tilladelse til at overvære møder i udvalget.

25. Kommissionen varetager sekretariatsopgaverne for udvalget og arbejdsgrupperne.

Artikel 7

Beslutningsprocedurer

26. Udvalget er beslutningsdygtigt, hvis to tredjedele af dets medlemmer personligt er til stede, eller der kan anvendes andre regler, som er fastlagt i udvalgets forretningsorden.

27. Kun medlemmer er stemmeberettigede. Et medlem kan lade sig repræsentere af et andet medlem. Et medlem kan højst repræsentere to medlemmer.

28. Udvalgets udtalelser skal være begrundede. Udtalelser vedtages med simpelt flertal. I tilfælde af stemmelighed er formandens stemme afgørende.

Artikel 8

Fortrolighed

Uanset traktatens artikel 287 kan udvalgets medlemmer ikke videregive oplysninger, de har fået adgang til gennem deres arbejde i udvalget eller i en arbejdsgruppe, hvis Kommissionen underretter dem om, at den pågældende udtalelse eller det rejste spørgsmål er af fortrolig karakter.

Artikel 9

Forretningsorden

Udvalget fastsætter sin forretningsorden efter at have hørt Kommissionen. Forretningsordenen sendes til Europa-Parlamentet og Rådet til orientering.

Artikel 10

Ophævelse

Afgørelse 91/116/EØF ophæves.

Artikel 11

Ikrafttræden

Denne afgørelse træder i kraft den […].

Udfærdiget i Bruxelles, den

På Europa-Parlamentets vegne På Rådets vegne

Formand Formand

[1] EFT L 59 af 6.3.1991, s. 21. Ændret ved Rådets afgørelse 97/255/EF (EFT L 102 af 19.4.1997, s. 32).